{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":60,"n_cols":6,"rows_kept":60,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu prijedloga Zakona o zastupanju u području prava industrijskog vlasništva "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MLADEN VUKMIR","II. DJELATNOST ZASTUPANJA,\nČlanak 5.","Stoga bi odredbu valjalo preoblikovati tako da glasi: (1) Pod uvjetima i na način propisan ovim Zakonom djelatnošću zastupanja u području prava industrijskog vlasništva mogu se baviti fizičke osobe koje su upisane u Registar ovlaštenih zastupnika. (1)(2) Djelatnost zastupanja ovlašteni zastupnik može obavljati samostalno, u odvjetničkom društvu ili u pravnoj osobi koja je registrirana za obavljanje djelatnosti, u skladu s odredbama ovog Zakona."]
[2,"MLADEN VUKMIR","II. DJELATNOST ZASTUPANJA,\nČlanak 5.","Zakonom je propisano da bi se netko mogao upisati u registar ovlaštenih zastupnika da mora udovoljiti određenim stručnim kvalifikacijama, imati završen određeni studij i položiti ispit pred Državnim zavodom za intelektualno vlasništvo, dakle naglasak se stavlja na stručnosti i posebna znanja. Pravna osoba, po prirodi stvari, ne može ispuniti te uvjete već samo fizička osoba, te pravna osoba mora imati zaposlenu barem jednu osobu koja udovoljava tim uvjetima ili imati sklopljen ugovor s takvom osobom. Međutim u pravnoj osobi mogu biti zaposlene i druge osobe, uključujući direktora, koje ne moraju udovoljavati kriterijima stručnosti a da u društvu obavljaju te poslove. Kako bi se postiglo da upravo stručna osoba koja udovoljava uvjetima za zastupnika u pravnoj osobi radi na predmetu i potpisuje predmet na kojem radi, potrebno je uvesti da samo fizička osoba može biti ovlašteni zastupnik, a ona tu djelatnost može obavljati unutar pravne osobe. Na ovaj način reguliran je status zastupnika i pred EUIPO-om i pred EPO-om kao i u većini europskih zemalja. Stoga radi transparentnosti i odgovornosti smatram da zastupnik može biti samo fizička osoba, a ona tu djelatnost može obavljati u okviru pravne osobe. 1) Pod uvjetima i na način propisan ovim Zakonom djelatnošću zastupanja u području prava industrijskog vlasništva mogu se baviti fizičke osobe koje su upisane u Registar ovlaštenih zastupnika."]
[3,"SANJA VUKINA","II. DJELATNOST ZASTUPANJA,\nČlanak 5.","Zakonom je propisano da bi se netko mogao upisati u registar ovlaštenih zastupnika da  mora  udovoljiti određenim stručnim kvalifikacijama, imati završen određeni studij  i položiti ispit pred Državnim zavodom za intelektualno vlasništvo, dakle naglasak  se stavlja na stručnosti i posebna znanja.  Pravna osoba, po prirodi stvari, ne može ispuniti te uvjete već samo fizička osoba, te pravna osoba mora imati zaposlenu barem jednu osobu koja udovoljava tim uvjetima ili imati sklopljen ugovor s takvom osobom. Međutim u  pravnoj osobi mogu biti zaposlene i druge osobe, uključujući direktora, koje ne moraju udovoljavati  kriterijima stručnosti a da u društvu obavljaju  te poslove. Kako bi se postiglo da upravo stručna osoba koja udovoljava uvjetima za zastupnika u pravnoj osobi radi na predmetu i potpisuje predmet na kojem radi, potrebno je uvesti da samo fizička osoba može biti ovlašteni zastupnik, a ona tu djelatnost može obavljati unutar pravne osobe.  Na ovaj način reguliran je status zastupnika i pred EUIPO-om i pred EPO-om kao i u većini europskih zemalja. Stoga radi transparentnosti i odgovornosti smatram da zastupnik može biti samo fizička osoba, a ona tu djelatnost može obavljati u okviru pravne osobe."]
[4,"SANJA VUKINA","II. DJELATNOST ZASTUPANJA,\nČlanak 5.","(1) Pod uvjetima i na način propisan ovim Zakonom djelatnošću zastupanja u području prava industrijskog vlasništva mogu se baviti fizičke osobe koje su upisane u Registar ovlaštenih zastupnika.\n(1)(2) Djelatnost zastupanja ovlašteni zastupnik može obavljati samostalno, u odvjetničkom društvu ili u pravnoj osobi koja je registrirana za obavljanje djelatnosti, u skladu s odredbama ovog Zakona."]
[5,"ŽELJKA FILIPČIĆ","II. DJELATNOST ZASTUPANJA,\nČlanak 5.","Članak 4 prijedloga Zakona određuje da je djelatnost zastupanja, slobodna djelatnost. Drugi zakoni u RH poznaju pojam slobodno zanimanje, pa bi bilo svrsishodno u ovom zakonu odrediti što se smatra slobodnom djelatnošću. Ako se pod slobodnom djelatnošću smatra slobodno zanimanje, tada je članak 4 u suprotnosti s člankom 5 prijedloga zakona jer se slobodnim zanimanjem bave isključivo fizičke osobe, a ne i pravne osobe."]
[6,"MLADEN VUKMIR","III. OVLAŠTENI ZASTUPNICI U PODRUČJU PRAVA INDUSTRIJSKOG VLASNIŠTVA,\nČlanak 8.","Sukladno prijedlogu iz čl. 5. potrebno je urediti i ovaj članak na način da se brišu pravne osobe i ostaje kao zastupnik samo fizička osoba"]
[7,"MLADEN VUKMIR","III. OVLAŠTENI ZASTUPNICI U PODRUČJU PRAVA INDUSTRIJSKOG VLASNIŠTVA,\nČlanak 8.","U stavku 1. točka 3 ostaviti samo \"odvjetnik upisan u imenik odvjetnika Hrvatske odvjetničke komore koji je pred Zavodom položio stručni ispit za patentnog zastupnika\". ostalo brisati, brisati točku 4. Brisati točku 4. stavka 1. U stavku 2. točka 3 ostaviti samo \"odvjetnik upisan u imenik odvjetnika Hrvatske odvjetničke komore koji je pred Zavodom položio stručni ispit za patentnog zastupnika\". ostalo brisati, brisati točku 4. Brisati točku 4. stavka 2. Brisati stavak 4. i zamijeniti ga sa: (4) Ovlašteni zastupnik može istodobno obavljati djelatnost zastupanja samo u jednom od organizacijskih oblika obavljanja djelatnost iz prijedloga stavka 2. članka 5. ovog Zakona Brisati stavak 5."]
[8,"SANJA VUKINA","III. OVLAŠTENI ZASTUPNICI U PODRUČJU PRAVA INDUSTRIJSKOG VLASNIŠTVA,\nČlanak 8.","U stavku 1. točka 3 ostaviti samo \"odvjetnik upisan u imenik odvjetnika Hrvatske odvjetničke komore koji je pred Zavodom položio stručni ispit za patentnog zastupnika\". ostalo brisati, brisati točku 4.\nBrisati  točku 4. stavka 1.\nU stavku 2. točka 3 ostaviti samo \"odvjetnik upisan u imenik odvjetnika Hrvatske odvjetničke komore koji je pred Zavodom položio stručni ispit za patentnog zastupnika\". ostalo brisati, brisati točku 4.\nBrisati  točku 4. stavka 2.\nBrisati stavak 4. i zamijeniti ga sa: (4) Ovlašteni zastupnik može istodobno obavljati djelatnost zastupanja samo u jednom od organizacijskih oblika obavljanja djelatnost iz prijedloga stavka 2. članka 5. ovog Zakona\n Brisati stavak 5."]
[9,"SANJA VUKINA","III. OVLAŠTENI ZASTUPNICI U PODRUČJU PRAVA INDUSTRIJSKOG VLASNIŠTVA,\nČlanak 8.","Sukladno prijedlogu iz čl. 5. potrebno je urediti i ovaj članak na način da se brišu pravne osobe i ostaje kao zastupnik samo fizička osoba"]
[10,"MLADEN VUKMIR","III. OVLAŠTENI ZASTUPNICI U PODRUČJU PRAVA INDUSTRIJSKOG VLASNIŠTVA,\nStručni ispiti","(1) Stručni ispiti iz članka 8. stavaka 1. i stavka i 2. ovoga Zakona polažu se pred ispitnom komisijom u Zavodu."]
[11,"MLADEN VUKMIR","III. OVLAŠTENI ZASTUPNICI U PODRUČJU PRAVA INDUSTRIJSKOG VLASNIŠTVA,\nStručni ispiti","Usklađenje s prijedlogom izmjena čl. 5. Zakona"]
[12,"SANJA VUKINA","III. OVLAŠTENI ZASTUPNICI U PODRUČJU PRAVA INDUSTRIJSKOG VLASNIŠTVA,\nStručni ispiti","Usklađenje s prijedlogom izmjena čl. 5. Zakona"]
[13,"SANJA VUKINA","III. OVLAŠTENI ZASTUPNICI U PODRUČJU PRAVA INDUSTRIJSKOG VLASNIŠTVA,\nStručni ispiti","(1) Stručni ispiti iz članka 8. stavaka 1.  i stavka i 2.  ovoga Zakona polažu se pred ispitnom komisijom u Zavodu."]
[14,"MLADEN VUKMIR","III. OVLAŠTENI ZASTUPNICI U PODRUČJU PRAVA INDUSTRIJSKOG VLASNIŠTVA,\nČlanak 12.","Za slučaj da primjedbe kojima se predlaže brisanje pravnih osoba kao zastupnika ne bi bile usvojene, a radi jasnih odredbi zakona i načina postupanja po odredbama istog, bilo bi potrebno regulirati na koji način će se pravne osobe - zastupnici redovito stručno usavršavati, budući da se usavršavanje osnovno odnosi na fizičke osobe (zastupnike)."]
[15,"ŽELJKA FILIPČIĆ","III. OVLAŠTENI ZASTUPNICI U PODRUČJU PRAVA INDUSTRIJSKOG VLASNIŠTVA,\nČlanak 12.","Radi jasnih odredbi zakona i načina postupanja po odredbama istog, bilo bi potrebno regulirati na koji način će se pravne osobe - zastupnici redovito stručno usavršavati, budući da se usavršavanje osnovno odnosi na fizičke osobe (zastupnike)."]
[16,"MLADEN VUKMIR","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 14.","Izmijeniti točku 2. : \"ime i prezime, prebivalište, broj telefona i adresa elektroničke pošte, zanimanje ovlaštenog zastupnika\" izmijeniti točku 3: \" organizacijski oblik obavljanja djelatnosti uz dodatno navođenje sljedećih podataka ako djelatnost obavlja u odvjetničkom društvu ili pravnoj osobi: tvrtka, sjedište, broj telefona i adresa elektroničke pošte\"  Alternativno predlažem dodati novi članak: Osim registra ovlaštenih zastupnika Zavod vodi i registar pravnih osoba putem kojih ovlašteni zastupnici fizičke osobe obavljaju djelatnost."]
[17,"MLADEN VUKMIR","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 14.","Prvi dio izmjena odnosi se na usklađenje sa prijedlogom uvođenja fizičkih osoba kao zastupnika. Alternativni prijedlog je uvođenje registra pravnih osoba putem kojih fizičke osobe ovlašteni zastupnici obavljaju djelatnost a radi transparentnosti i boljeg snalaženja, posebno imajući u vidu da su do sada pravne osobe bile ovlašteni zastupnici. Prijedlog bi išao u smjeru brisanja pravnih osoba iz registra zastupnika i upis u registar pravnih osoba putem kojih zastupnici obavljaju djelatnost. Time bi pravne osobe i nadalje ostale u registru ali ne kao zastupnici, lakše bi se mogle povezati fizičke osobe s pravnim osobama putem kojih obavljaju djelatnost, te bi bilo lakše pratiti prijenos punomoći koje su bile izdane na pravnu osobu."]
[18,"SANJA VUKINA","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 14.","Prvi dio izmjena odnosi se na usklađenje sa prijedlogom uvođenja fizičkih osoba kao zastupnika.\nAlternativni prijedlog je uvođenje registra pravnih osoba putem kojih fizičke osobe ovlašteni zastupnici obavljaju djelatnost a radi transparentnosti i boljeg snalaženja, posebno imajući u vidu da su do sada pravne osobe bile ovlašteni zastupnici. Prijedlog bi išao u smjeru brisanja pravnih osoba iz registra zastupnika i upis u registar pravnih osoba putem kojih zastupnici obavljaju djelatnost. Time bi pravne osobe i nadalje ostale u registru ali ne kao zastupnici,  lakše bi se  mogle  povezati fizičke osobe s  pravnim osobama putem kojih obavljaju djelatnost, te bi bilo lakše pratiti prijenos punomoći koje su bile izdane na pravnu osobu."]
[19,"SANJA VUKINA","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 14.","Izmijeniti točku 2. : \"ime i prezime, prebivalište, broj telefona i adresa elektroničke pošte, zanimanje ovlaštenog zastupnika\"\nizmijeniti točku 3: \" organizacijski oblik obavljanja djelatnosti uz dodatno navođenje sljedećih podataka ako djelatnost obavlja u odvjetničkom društvu ili pravnoj osobi: tvrtka, sjedište, broj telefona i adresa elektroničke pošte\"\n\nAlternativno  predlažem dodati novi članak: Osim registra ovlaštenih zastupnika Zavod vodi i registar pravnih osoba putem kojih ovlašteni zastupnici fizičke osobe obavljaju djelatnost."]
[20,"ŽELJKA FILIPČIĆ","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 14.","Komentar se odnosi na odredbe stavka 1 točke 2 i 3 prijedloga zakona: \nradi transparentnosti rada zastupnika, i mogućnosti provedbe drugih odredbama prijedloga zakona svrsishodno bi bilo da se u u odnosu i na fizičke i na pravne osobe zastupnike u registar upišu sve osobe koje su zastupnici, a koje su zaposlene kod određene pravne ili fizičke osobe zastupnika ili s istim pravnim ili fizičkim osobama ugovorno surađuju na poslovima zastupanja temeljem osobnog ovlaštenja. \nNpr. odvjetnik zapošljava dva zastupnika i upisan je kao zastupnik. Kraj imena odvjetnika trebalo bi stajati i ime svih osoba zastupnika koje su kod tog odvjetnika zaposlene, a zastupnici su. Isti princip se predlaže i za pravne osobe. Odnosno upis svim osoba koje su zastupnici i zaposlene kod određene pravne osobe zastupnika. Kod fizičkih osoba zastupnika, ako su upisane kao zastupnici - fizičke osobe, svrsishodno bi bilo navesti gdje je ta fizička osoba zaposlena, ako je zaposlena, sve i ako poslodavac nije zastupnik."]
[21,"TOMISLAV HADŽIJA","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 14.","3. za pravne osobe: tvrtka, sjedište, broj telefona i adresa elektroničke pošte, ime i prezime svih fizičkih osoba koje zapošljava ili s kojom ima sklopljen ugovor sukladno članku 8. stavku 1. točki 4. ili članku 8. stavku 2. točki 3. ovoga Zakona"]
[22,"TOMISLAV HADŽIJA","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 14.","Komentar se dostavlja u ime Komore zastupnika: Radi transparentnosti mišljenja smo da je potrebno u registru upisati sve osobe unutar pravne osobe koje ispunjavaju uvjete sukladno članku 8 ovog Zakona, te slijedom navedenog je potrebno u točci 3 dodati riječi „svih fizičkih osoba koje“ nakon riječi „prezime“."]
[23,"MLADEN VUKMIR","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 17.","Brisati stavke od 4-10 radi usklađenja sa prijedlogom iz čl.5."]
[24,"SANJA VUKINA","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 17.","Brisati stavke od 4-10 radi usklađenja sa prijedlogom iz čl.5."]
[25,"TOMISLAV HADŽIJA","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 17.","(4) Ovlašteni zastupnik pravna osoba ili odvjetničko društvo dužno je za svaku godinu, počevši od dana upisa u Registar ovlaštenih zastupnika, dostaviti Zavodu izjavu iz koje je vidljivo da je, za pravnu osobu, osoba koja udovoljava uvjetima iz članka 8. stavka 1. točaka 1. i 2. ili članka 8. stavka 2. točke 1., a za odvjetničko društvo, osoba iz članka 8. stavka 1. točke 3. ili stavka 2. točke 2. ovoga Zakona i dalje u radnom odnosu u pravnoj osobi ili odvjetničkom društvu, odnosno da s pravnom osobom ili odvjetničkim društvom i dalje surađuje na poslovima zastupanja. \n(5) Izjavu iz stavka 4. ovoga članka mora potpisati i pravna osoba i osoba koja udovoljava uvjetima iz članka 8. stavka 1. točaka 1. i 2. ili članka 8. stavka 2. točke 1., odnosno odvjetničko društvo i osoba iz članka 8. stavka 1. točke 3. ili stavka 2. točke 2. ovoga Zakona.\n(6) Ako Zavod sazna da je došlo do promjene koja se odnosi na osobe iz članka 8. stavka 1. točaka 1., 2. ili 3., ili članka 8. stavka 2. točke 1. ili 2. ovoga Zakona, a o kojima je ovlašteni zastupnik odvjetničko društvo ili pravna osoba propustio obavijestiti Zavod kako je određeno stavkom 4. ovoga članka, ili ako odvjetničko društvo ili pravna osoba ne postupe u skladu sa stavcima 4. i 5. ovoga članka, Zavod će pozvati ovlaštenog zastupnika pravnu osobu ili odvjetničko društvo da se očituje u roku od 30 dana od primitka poziva te ga upozoriti na posljedice propuštavanja očitovanja. U slučaju da poziv iz ovog stavka ne sadrži propisano upozorenje, Zavod nije ovlašten brisati pravnu osobu odnosno odvjetničko društvo iz Registra ovlaštenih zastupnika.\n(7) Ako odvjetničko društvo ili pravna osoba ne postupe u skladu s pozivom Zavoda, Zavod će pokrenuti postupak radi donošenja rješenja o brisanju iz Registra ovlaštenih zastupnika temeljem članka 19. stavka 1. točke 6. ovoga Zakona.\n(8) Protiv odluke iz stavka 7. ovoga članka nije dopuštena žalba, ali se može pokrenuti upravni spor."]
[26,"TOMISLAV HADŽIJA","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 17.","Komentar se dostavlja u ime Komore zastupnika: Predlaže se brisanje stavaka 4. - 10. jer se isti ne odnose na \"upis promjene\";"]
[27,"MLADEN VUKMIR","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 18.","Status ovlaštenog zastupnika može mirovati samo u situacijama kada zastupnik nije u mogućnosti obavljati svoju djelatnost."]
[28,"MLADEN VUKMIR","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 18.","Prijedlog stavka 1: \"Ovlaštenom zastupniku obavljanje djelatnosti zastupanja može mirovati u slučajevima kada zbog više sile, izvanrednih događaja ili drugih opravdanih razloga dulje vrijeme ne može obavljati djelatnost. \" ostalo predlažem brisati. Prijedlog stavka 2: \"U slučajevima iz ovog članka Zavod rješenjem o mirovanju postavlja privremenog zastupnika ili tim rješenjem utvrđuje da je ovlašteni zastupnik dogovorio zamjenu s drugim ovlaštenim zastupnikom i o tome obavijestio Zavod. \""]
[29,"SANJA VUKINA","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 18.","Status ovlaštenog zastupnika može mirovati samo u situacijama kada zastupnik nije u mogućnosti obavljati svoju djelatnost."]
[30,"SANJA VUKINA","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 18.","Prijedlog  stavka 1:  \"Ovlaštenom zastupniku obavljanje djelatnosti zastupanja može mirovati u slučajevima kada zbog više sile, izvanrednih događaja ili drugih opravdanih razloga dulje vrijeme ne može obavljati djelatnost. \" ostalo predlažem brisati.\nPrijedlog  stavka 2:  \"U slučajevima iz ovog članka Zavod rješenjem o mirovanju postavlja privremenog zastupnika ili tim rješenjem utvrđuje da je ovlašteni zastupnik dogovorio zamjenu s drugim ovlaštenim zastupnikom i o tome obavijestio Zavod. \""]
[31,"TOMISLAV HADŽIJA","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 18.","Status ovlaštenog zastupnika može mirovati u slučajevima u kojima ovlašteni zastupnik zbog više sile, izvanrednih događaja ili drugih opravdanih razloga dulje vrijeme ne može obavljati poslove zastupanja."]
[32,"TOMISLAV HADŽIJA","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 18.","Komentar se dostavlja u ime Komore zastupnika: Odredbe o mirovanju trebale bi se samo odnositi na situacija kada zastupnik privremeno ne može obavljati djelatnost zastupanja."]
[33,"MLADEN VUKMIR","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 19.","Brisati točku 6. i 7. radi usklađenja sa prijedlogom članka 5."]
[34,"SANJA VUKINA","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 19.","Brisati točku 6. i 7. radi usklađenja sa prijedlogom članka 5."]
[35,"MLADEN VUKMIR","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 23.","(1) Prilikom upisa zastupnika u Registar ovlaštenih zastupnika u službenom glasilu Zavoda objavljuju se sljedeći podaci o ovlaštenom zastupniku: ime i prezime/tvrtka, prebivalište/sjedište, broj telefona i adresa elektroničke pošte ovlaštenog zastupnika koji samostalno obavlja djelatnost. Za ovlaštene zastupnike koji djelatnost obavljaju u odvjetničkom društvu ili pravnoj osobi registriranoj za obavljanje djelatnosti zastupanja upisuju se sljedeći podaci: ime i prezime i adresa elektroničke pošte ovlaštenog zastupnika te tvrtka, sjedište, broj telefona i adresa elektroničke pošte odvjetničkog društva, odnosno pravne osobe."]
[36,"MLADEN VUKMIR","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 23.","Potrebno je radi transparentnosti doraditi stavak 1 ovog članka."]
[37,"SANJA VUKINA","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 23.","Potrebno je radi transparentnosti doraditi stavak 1 ovog članka."]
[38,"SANJA VUKINA","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 23.","(1) Prilikom upisa zastupnika u Registar ovlaštenih zastupnika u službenom glasilu Zavoda objavljuju se sljedeći podaci o ovlaštenom zastupniku: ime i prezime/tvrtka, prebivalište/sjedište, broj telefona i adresa elektroničke pošte ovlaštenog zastupnika koji samostalno obavlja djelatnost. Za ovlaštene zastupnike koji djelatnost obavljaju u odvjetničkom društvu ili pravnoj osobi registriranoj za obavljanje djelatnosti zastupanja upisuju se  sljedeći podaci: ime i prezime i adresa elektroničke pošte ovlaštenog zastupnika te tvrtka, sjedište, broj telefona i adresa elektroničke pošte odvjetničkog društva, odnosno pravne osobe."]
[39,"TOMISLAV HADŽIJA","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 23.","(1) Prilikom upisa zastupnika u Registar ovlaštenih zastupnika u službenom glasilu Zavoda objavljuju se sljedeći podaci o ovlaštenom zastupniku: ime i prezime/tvrtka, prebivalište ili poslovna adresa/sjedište, broj telefona i adresa elektroničke pošte."]
[40,"TOMISLAV HADŽIJA","IV. STJECANJE I GUBITAK PRAVA NA OBAVLJANJE DJELATNOSTI OVLAŠTENOG ZASTUPNIKA,\nČlanak 23.","Komentar se dostavlja u ime Komore zastupnika: Predlaže se dodati \"prebivalište ili poslovna adresa/sjedište\" umjesto samo riječi \"prebivalište\""]
[41,"TOMISLAV HADŽIJA","VI. ZASTUPANJE STRANAKA,\nČlanak 35. ","5. Iznimno od stavka 1. ovoga članka, nisu se dužni osigurati od odgovornosti odvjetnici koji su osigurani od odgovornosti za obavljanje odvjetništva te strani ovlašteni zastupnici iz države ugovornice EGP-a, koji pružaju usluge na privremenoj i povremenoj osnovi, koji imaju ugovoreno osiguranje od odgovornosti u matičnoj državi, pod uvjetom da takva polica osiguranja pokriva teritorij Republike Hrvatske."]
[42,"TOMISLAV HADŽIJA","VI. ZASTUPANJE STRANAKA,\nČlanak 35. ","Komentar se dostavlja u ime Komore zastupnika: u stavku 5. na kraju rečenice predlažemo jasnoće radi, dodati \"pod uvjetom da takva polica osiguranja pokriva teritorij Republike Hrvatske.\""]
[43,"TOMISLAV HADŽIJA","VI. ZASTUPANJE STRANAKA,\nČlanak 35. ","2. Obvezno osiguranje iz stavka 1. ovoga članka za ovlaštenog zastupnika zaposlenog u pravnoj osobi, odnosno koji s pravnom osobom surađuju temeljem drugog ugovornog odnosa, ugovara pravna osoba."]
[44,"TOMISLAV HADŽIJA","VI. ZASTUPANJE STRANAKA,\nČlanak 35. ","Komentar se dostavlja u ime Komore zastupnika: U stavku 2., pretpostavljamo da se mislilo da obvezu osiguranja \"ugovara\" pravna osoba, tj. drugim riječima da se riječ \"odgovara\" zamjeni riječi \" ugovara\"."]
[45,"TOMISLAV HADŽIJA","VII. STEGOVNA ODGOVORNOST OVLAŠTENIH ZASTUPNIKA,\nČlanak 38.","Komentar se dostavlja u ime Komore zastupnika: Predlaže se, jasnoće radi, dodati točka 3. slijedećeg sadržaja \n\"3. Težim povredama osobito se smatraju:\n1. svjesno propuštanje rokova koji mogu dovesti do gubitka prava stranke,\n2. zastupanje u sukobu interesa,\n3. neovlašteno otkrivanje profesionalne tajne,\n4. ponovljena ili gruba povreda profesionalnih dužnosti.\", \na sadašnja točka 3. postaje točka 4., sadašnja točka 4. postaje točka 5., a sadašnja točka 5. postaje točka 6."]
[46,"TOMISLAV HADŽIJA","VII. STEGOVNA ODGOVORNOST OVLAŠTENIH ZASTUPNIKA,\nČlanak 39.","Komentar se dostavlja u ime Komore zastupnika: Predlaže se dodati nova točka 4., slijedećeg sadržaja \n\"4. Mjera zabrane obavljanja djelatnosti može se izreći samo uz prethodnu utvrđenu osobitu težinu povrede i obvezno obrazloženje proporcionalnosti trajanja sankcije.\" \na sadašnja točka 4 postaje točka 5., a sadašnja točka 5. postaje točka 6."]
[47,"ŽELJKA FILIPČIĆ","VII. STEGOVNA ODGOVORNOST OVLAŠTENIH ZASTUPNIKA,\nČlanak 41.","Bilo bi potrebno jasno odrediti koji od sudova o Republici Hrvatskoj odlučuje o žalbi na odluku u stegovnom postupku, a sve u skladu s odredbom članak 29. Ustava RH koji određuje da \"Svatko ima pravo da zakonom ustanovljeni neovisni i nepristrani sud pravično i u razumnom roku odluči o njegovim pravima i obvezama, ili o sumnji ili optužbi zbog kažnjivog djela.\" Zbog nepoštovanja predmete ustavne odredbe prilikom donošenja pravnih propisa, a posljedično i odluka temeljem takvih zakona, ima više odluka Ustavnog suda RH i Europskog suda za ljudska prava. \n\nNadalje, pravno na žalbu bi trebala imati pravna ili fizička osoba koja je nositelj prava i obveza u konkretnom pravnom odnosu. U konkretnom slučaju pravo na žalbu bi se smatralo svrsishodnim ako ga ima Zavod, a ne glavni ravnatelj Zavoda, jer je Zavod kao pravna osoba, nositelj prava i obveza i odlučuje o nizu pitanja o zastupnicima po prijedlogu Zakona, a glavni ravnatelj zastupa Zavod."]
[48,"TOMISLAV HADŽIJA","VII. STEGOVNA ODGOVORNOST OVLAŠTENIH ZASTUPNIKA,\nČlanak 41.","Komentar se dostavlja u ime Komore zastupnika: Predlažemo jasnoće radi, predmetni članak preformulirati na način da bude jasnije da u svakom slučaju pravo žalbe ima osoba na koju se odluka odnosi, a za teže povrede pravo žalbe ima i glavni ravnatelj Zavoda."]
[49,"TOMISLAV HADŽIJA","VII. STEGOVNA ODGOVORNOST OVLAŠTENIH ZASTUPNIKA,\nČlanak 41.","Pravo na podnošenje žalbe u stegovnom postupku ima osoba na koje se odluka odnosi, a za teže povrede dužnosti i ugleda djelatnosti zastupanja te Kodeksa zastupničke etike pravo na podnošenje žalbe ima i glavni ravnatelj Zavoda."]
[50,"TOMISLAV HADŽIJA","VIII. KOMORA ,\nČlanak 47.","(1) Tijela Komore su Skupština, Izvršni odbor, predsjednik i druga tijela utvrđena statutom Komore."]
[51,"TOMISLAV HADŽIJA","VIII. KOMORA ,\nČlanak 47.","Komentar se dostavlja u ime Komore zastupnika: Predlaže se brisanje \"Upravnog odbora\" kao nepotrebnog tijela."]
[52,"TOMISLAV HADŽIJA","IX. PRIJELAZNE I ZAVRŠNE ODREDBE,\nČlanak 50.","Zastupnici upisani u Registar ovlaštenih zastupnika dužni su sklopiti policu osiguranja od odgovornosti iz članka 35. ovog Zakona u roku od 12 mjeseci od dana stupanja na snagu ovoga Zakona."]
[53,"TOMISLAV HADŽIJA","IX. PRIJELAZNE I ZAVRŠNE ODREDBE,\nČlanak 50.","Komentar se dostavlja u ime Komore zastupnika: Predlaže se produženje roka na 12 mjeseci, obzirom da se radi o novoj obvezi za dio zastupnika."]
[54,"SANJA VUKINA","IX. PRIJELAZNE I ZAVRŠNE ODREDBE,\nČlanak 51.","Potrebno je riješiti prijelazni period zastupanja i punomoći ovlaštenom zastupniku."]
[55,"SANJA VUKINA","IX. PRIJELAZNE I ZAVRŠNE ODREDBE,\nČlanak 51.","Dodati članak 51a. \n1. Danom stupanja na snagu ovoga Zakona odvjetnička društva i druge pravne osobe prestaju biti upisane u Registar ovlaštenih zastupnika istekom roka od dvanaest mjeseci\nalternativno dodati:\n...te se upisuju u Registar pravnih osoba putem kojih ovlašteni zastupnici obavljaju djelatnost.\n2. Postojeće punomoći izdane pravnim osobama ostaju na snazi, a u tim predmetima zastupanje obavlja ovlašteni zastupnik – fizička osoba koja je u vrijeme stupanja Zakona na snagu bila zaposlena ili ugovorno vezana uz tu pravnu osobu i iz čijeg je ovlaštenja ta pravna osoba crpila ovlaštenje za zastupanje, osim ako u međuvremenu Zavodu nije dostavljena nova važeća punomoć.\n3. Zavod obavještava stranku da u roku od dvanaest mjeseci potvrdi ili izmijeni punomoć; ako stranka to ne učini, smatra se da je punomoć potvrđena za tog ovlaštenog zastupnika.\n4. Ako u pravnoj osobi nije zaposlen ili ugovorno s njom vezan niti jedan ovlašteni zastupnik, Zavod o tome obavještava stranku i određuje joj rok od šezdeset dana za imenovanje novog zastupnika.\n5. Radi sprječavanja gubitka prava stranke Zavod je ovlašten imenovati stranci privremenog zastupnika."]
[56,"TOMISLAV HADŽIJA","IX. PRIJELAZNE I ZAVRŠNE ODREDBE,\nČlanak 51.","(5) Komora je dužna statut i svoje akte uskladiti s člankom 47. Zakona u roku od dvanaest mjeseci od dana stupanja na snagu ovoga Zakona."]
[57,"TOMISLAV HADŽIJA","IX. PRIJELAZNE I ZAVRŠNE ODREDBE,\nČlanak 51.","Komentar se dostavlja u ime Komore zastupnika: u stavku 5. predlaže se rok od 12 mjeseci za usklađenje, obzirom da je potrebno Status i nekoliko akata Komore uskladiti."]